**Hannes Wolf** (s. 15. huhtikuuta 1981) on saksalainen jalkapallovalmentaja ja entinen hyökkääjä. Hän toimii Saksan alle 20-vuotiaiden jalkapallomaajoukkueen päävalmentajana.

Ura
---

Wolf aloitti pelaajauransa TuS Eichlinghofenin juniorina. Hän pelasi 2000-luvun ensimmäisellä vuosikymmenellä Saksan alasarjajoukkueissa. Hän edusti Bundesliiga-joukkue FC Nürnbergin reservijoukkuetta vuosina 2002–2004. Hän aloitti valmennusuransa 23-vuotiaana SG Eintracht Ersten pelaajavalmentajana vuonna 2005 ja toimi myös ASC 09 Dortmundin pelaajavalmentajana. Wolf liittyi Borussia Dortmundin organisaatioon kesällä 2009, kun hänestä tuli reservijoukkueen apuvalmentaja. Wolf työskenteli Dortmundissa seitsemän vuoden ajan valmentaen eri ikäluokkien juniorijoukkueita ja myös reservijoukkuetta.

Syyskuussa 2016 Wolf jätti Dortmundin ja siirtyi VfB Stuttgartin päävalmentajaksi. Wolfin johdolla Stuttgart voitti kaudella 2016/17 2. Bundesliigan mestaruuden ja nousi Bundesliigaan. Kaudella 2017/18 Stuttgart juuttui Bundesliigan häntäpäähän ja lopulta seurajohto erotti Wolfin tammikuussa 2018.

Lokakuussa 2018 Wolf palasi valmennustehtäviin Hamburger SV:n peräsimessä. Wolf ei onnistunut tavoitteessaan luotsata HSV:tä takaisin Bundesliigaan ja hän jätti seuran kauden jälkeen.

Marraskuussa 2019 Wolfista tuli Belgian liigan KRC Genkin päävalmentaja. Wolf luotsasi Genkin seitsemänneksi koronaviruksen ennenaikaisesti päättämällä kaudella 2019/20. Heikosti alkanut kausi 2020/21 johti Wolfin potkuihin syyskuussa 2020.

Lokakuussa 2020 Wolfista tuli Saksan alle 18-vuotiaiden jalkapallomaajoukkueen päävalmentaja. Maaliskuussa 2021 Wolfista tuli Bundesliiga-seura Bayer Leverkusenin päävalmentajana. Wolfin johdolla Leverkusen sijoittui kauden päätteeksi kuudenneksi. Hän palasi kauden jälkeen Saksan jalkapalloliiton palvelukseen alle 19-vuotiaiden maajoukkuevalmentajaksi. Kesällä 2022 hän siirtyi alle 20-vuotiaiden maajoukkueen päävalmentajaksi. Syyskuussa 2023 hänestä tuli Saksan miesten A-maajoukkueen väliaikainen apuvalmentaja, kun Hans-Dieter Flick tiimeineen sai potkut.

Meriitit
--------

* 2. Bundesliiga: 2017
* U19 Bundesliiga: 2016
* U17 Bundesliiga: 2014, 2015

Lähteet
-------

1. ↑  Hannes Wolf Transfermartk. Viitattu 24.11.2019. (englanniksi)
2. ↑  VfB bestätigt: Hannes Wolf wird neuer Trainer in Stuttgart Die Welt. 20.9.2016. Viitattu 24.11.2019. (saksaksi)
3. ↑  Bundesliga: The story behind the current trend towards young coaches DW.com. 13.6.2017. Viitattu 24.11.2019. (englanniksi)
4. ↑  VfB Stuttgart entlässt Trainer Wolf Die Welt. 28.1.2018. Viitattu 24.11.2019. (saksaksi)
5. ↑  Hannes Wolf übernimmt beim Hamburger SV das Traineramt mit "100 Prozent Feuer" Bundesliga.com. Viitattu 24.11.2019. (saksaksi)
6. ↑  HSV to part ways with Hannes Wolf[vanhentunut linkki] HSV. 17.5.2019. Viitattu 24.11.2019. (englanniksi)
7. ↑  Trainer Wolf nach Genk Spiegel Online. 19.11.2019. Viitattu 24.11.2019. (saksaksi)
8. ↑  Daar is de volgende al: Genk neemt afscheid van trainer Hannes Wolf
9. ↑
10. ↑  WOLF ÜBERNIMMT FÜR BOSZ – HERMANN KEHRT ZURÜCK
11. ↑  Seoane wird Cheftrainer – Wolf kehrt zum DFB zurück
12. ↑  Wolf: "Wir sind eine Entwicklungsmannschaft"
13. ↑  Hansi Flick als Bundestrainer freigestellt

  


|  |  |  |
| --- | --- | --- |
| Edeltäjä:**Jos Luhukay** | **VfB Stuttgartin päävalmentaja**9/2016–1/2018 | Seuraaja:**Tayfun Korkut** |

|  |  |  |
| --- | --- | --- |
| Edeltäjä:**Christian Titz** | **Hamburger SV:n päävalmentaja**10/2018–2019 | Seuraaja:**Dieter Hecking** |

|  |  |  |
| --- | --- | --- |
| Edeltäjä:**Felice Mazzù** | **KRC Genkin päävalmentaja**11/2019–9/2020 | Seuraaja:**Jess Thorup** |

|  |  |  |
| --- | --- | --- |
| Edeltäjä:**Peter Bosz** | **Bayer Leverkusenin päävalmentaja**3–6/2021 | Seuraaja:**Gerardo Seoane** |